इसदे जवाब इच भारत दी शुरूआत अच्छी रेई। सहवाग दी थाह्‌रै उप्पर गौतम गंभीर दे कन्नै पारी दी शुरूआत करन उतरे दे रोहित शर्मा ने आक्रामक अंदाज इच खेड्ढदे होई 20 गेंदें उप्पर त्रौं चौकें ते त्रौं छक्कें दी मदद कन्नै 36 रन बनाए। इनें दौनें पैह्‌लैं विकेट गित्तै पंज ओवर इच 42 रन जोड़े। हालांके गंभीर दा बल्ला इक बारी फ्ही रन उगलने इच नकाम रेहा ते ओह् छड़े 14 रन बनाइयै इयान बटलर दी गेंद उप्पर एक्सट्रा कवर इच मार्टिन गुप्तिल दे हत्थें कैच होए।